พระราชบัญญัติระเบียบข้าราชการทหารพ.ศ. ๒๕๒๑ ภูมิพลอดุลยเดชป.ร.ให้ไว้ ณ วันที่๑๕ เมษายน พ.ศ. ๒๕๒๑เป็นปีที่ ๓๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรมีกฎหมายว่าด้วยระเบียบข้าราชการทหารจึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติดังต่อไปนี้มาตรา ๑ พระราชบัญญัตินี้เรียกว่า พระราชบัญญัติระเบียบข้าราชการทหารพ.ศ. ๒๕๒๑มาตรา ๒[๑]พระราชบัญญัตินี้ให้ใช้บังคับตั้งแต่วันที่ ๑ มกราคม พ.ศ. ๒๕๒๑ เป็นต้นไปมาตรา ๓ บรรดากฎหมายกฎ และข้อบังคับอื่น ในส่วนที่มีบัญญัติไว้แล้ว ในพระราชบัญญัตินี้หรือซึ่งขัดหรือแย้งกับบทแห่งพระราชบัญญัตินี้ให้ใช้พระราชบัญญัตินี้แทนมาตรา ๔ ในพระราชบัญญัตินี้ข้าราชการทหาร หมายความว่าทหารประจำการและข้าราชการกลาโหม พลเรือนที่บรรจุในตำแหน่งอัตราทหารทหารกองประจำการ หมายความว่าทหารกองประจำการตามกฎหมายว่าด้วยการรับราชการทหารนักเรียนในสังกัดกระทรวงกลาโหม หมายความว่านักเรียนที่เข้าศึกษาในโรงเรียนของทางราชการทหารตามที่กระทรวงกลาโหมกำหนดมาตรา ๔/๑[๒] ในกรณีมีเหตุจำเป็นและสมควรกระทรวงกลาโหมอาจออกประกาศกำหนดให้รับบุคคลเข้าทำหน้าที่ทหารเป็นการชั่วคราวเพื่อปฏิบัติภารกิจใดเป็นการเฉพาะโดยอาจเรียกชื่อและกำหนดตำแหน่งได้ตามความเหมาะสมและจะกำหนดให้มีชั้นยศทหารด้วยหรือไม่ก็ได้กำหนดระยะเวลาการทำหน้าที่เงินเดือนและค่าตอบแทนอย่างอื่น สิทธิประโยชน์ ระเบียบและวินัยของบุคคลตามวรรคหนึ่งให้เป็นไปตามที่กำหนดในกฎกระทรวงประกาศตามวรรคหนึ่งเมื่อประกาศในราชกิจจานุเบกษาแล้ว ให้ใช้บังคับได้มาตรา ๕ให้มีคณะกรรมการข้าราชการทหารคณะหนึ่งจำนวนไม่เกินสิบสองคน เรียกโดยย่อว่า กขท. ประกอบด้วยปลัดกระทรวงกลาโหมเป็นประธานและกรรมการซึ่งรัฐมนตรีว่าการกระทรวงกลาโหมแต่งตั้งจากนายทหารสัญญาบัตรประจำการซึ่งเป็นผู้แทนกรมราชองครักษ์ กองบัญชาการทหารสูงสุด กองทัพบก กองทัพเรือกองทัพอากาศ กรมการเงินกลาโหม กรมพระธรรมนูญ และกรมเสมียนตรา ส่วนราชการละหนึ่งคนและจากนายทหารสัญญาบัตรประจำการหรือนอกประจำการซึ่งเป็นผู้ทรงคุณวุฒิในหลักราชการและต้องไม่เป็นผู้ดำรงตำแหน่งทางการเมืองอีกไม่เกินสามคนโดยให้กรรมการซึ่งแต่งตั้งจากกรมเสมียนตราเป็นเลขานุการ[๓]ให้กรรมการผู้แทนส่วนราชการซึ่งได้รับแต่งตั้งตามวรรคหนึ่ง พ้นจากตำแหน่งกรรมการเมื่อออกจากราชการทหารหรือเปลี่ยนแปลงตำแหน่งเดิมเมื่อมีการแต่งตั้งมาตรา ๖กรรมการซึ่งรัฐมนตรีว่าการกระทรวงกลาโหมแต่งตั้งตาม มาตรา ๕ให้มีวาระอยู่ในตำแหน่งคราวละสองปี ถ้าตำแหน่งกรรมการว่างลงก่อนครบวาระให้ดำเนินการแต่งตั้งกรรมการแทนภายในกำหนดสามสิบวันผู้ซึ่งได้รับแต่งตั้งเป็นกรรมการแทนนั้นให้อยู่ในตำแหน่งได้เพียงเท่ากำหนดเวลาของผู้ซึ่งตนแทนกรรมการซึ่งพ้นจากตำแหน่งรัฐมนตรีว่าการกระทรวงกลาโหมจะแต่งตั้งให้เป็นกรรมการอีกก็ได้ในกรณีที่กรรมการพ้นจากตำแหน่งตามวาระแต่ยังมิได้แต่งตั้งกรรมการใหม่ให้กรรมการนั้นปฏิบัติหน้าที่ไปก่อนจนกว่าจะได้แต่งตั้งกรรมการใหม่มาตรา ๗ระเบียบการประชุมของคณะกรรมการข้าราชการทหารให้เป็นไปตามที่กระทรวงกลาโหมกำหนดมาตรา ๘คณะกรรมการข้าราชการทหารมีหน้าที่เสนอแนะและให้คำปรึกษาในเรื่องที่เกี่ยวกับระเบียบข้าราชการทหารแก่รัฐมนตรีว่าการกระทรวงกลาโหม ตามที่รัฐมนตรีว่าการกระทรวงกลาโหมมอบหมายและตามที่กำหนดในกฎกระทรวงมาตรา ๙คณะกรรมการข้าราชการทหารมีอำนาจแต่งตั้งนายทหารสัญญาบัตรประจำการเป็นคณะอนุกรรมการ เพื่อพิจารณาหรือทำการใด ๆ ตามที่คณะกรรมการข้าราชการทหารมอบหมายมาตรา ๑๐การบรรจุบุคคลเข้ารับราชการเป็นข้าราชการทหารโดยจะให้ได้รับเงินเดือนในชั้นใดให้เป็นไปตามหลักเกณฑ์และวิธีการที่กำหนดในกฎกระทรวงมาตรา ๑๐ ทวิ[๔] (ยกเลิก)มาตรา ๑๐/๑[๕] บุตร หรือคู่สมรสที่มิได้สมรสใหม่หรือบิดามารดาของข้าราชการทหารและทหารกองประจำการที่เสียชีวิตเนื่องจากการรบหรือการปฏิบัติหน้าที่ราชการอาจได้รับสิทธิในการบรรจุหรือแต่งตั้งเป็นข้าราชการทหารทหารกองประจำการ พนักงานหรือลูกจ้างในหน่วยงานหรือวิสาหกิจของกระทรวงกลาโหมเพราะเหตุทดแทน ทั้งนี้ จำนวนผู้จะได้รับสิทธิเงื่อนไขการได้รับสิทธิ การขอบรรจุหรือแต่งตั้ง วิธีการบรรจุหรือแต่งตั้งและการได้รับเงินเดือนในชั้นใดให้เป็นไปตามหลักเกณฑ์และวิธีการที่กำหนดในกฎกระทรวงมาตรา ๑๑ การแต่งตั้ง การเลื่อนหรือลดตำแหน่งการย้าย การโอน การเลื่อนชั้นเงินเดือน และการออกจากราชการของข้าราชการทหาร ให้เป็นไปตามกฎหมายข้อบังคับ คำสั่ง และระเบียบแบบแผนของกระทรวงกลาโหมให้นำความในวรรคหนึ่งมาใช้บังคับแก่นักเรียนในสังกัดกระทรวงกลาโหมด้วยโดยอนุโลมการเลื่อนชั้นเงินเดือนของทหารกองประจำการให้เป็นไปตามที่กระทรวงกลาโหมกำหนดมาตรา ๑๑/๑[๖] ในกรณีที่มีเหตุผลและความจำเป็น เพื่อเป็นการเยียวยาให้ข้าราชการทหารได้รับเงินเดือนหรือเงินประจำตำแหน่งที่เหมาะสมและเป็นธรรมกระทรวงกลาโหมอาจกำหนดให้ข้าราชการทหารได้รับการเยียวยาโดยให้ได้รับเงินเดือนหรือเงินประจำตำแหน่งตามที่เห็นสมควรเป็นกรณีๆ ไปก็ได้ ทั้งนี้ให้เป็นไปตามหลักเกณฑ์และวิธีการที่คณะรัฐมนตรีกำหนดมาตรา ๑๒[๗] อัตราเงินเดือนข้าราชการทหารทหารกองประจำการ และนักเรียนในสังกัดกระทรวงกลาโหมให้เป็นไปตามบัญชีท้ายพระราชบัญญัตินี้อัตราเงินประจำตำแหน่งและการรับเงินประจำตำแหน่งของข้าราชการทหารให้เป็นไปตามบัญชีท้ายพระราชบัญญัตินี้ ทั้งนี้ เงินประจำตำแหน่งไม่ถือเป็นเงินเดือนข้าราชการทหารตำแหน่งใดจะได้รับเงินประจำตำแหน่งท้ายพระราชบัญญัตินี้ในอัตราใดให้เป็นไปตามที่กำหนดในพระราชกฤษฎีกาในกรณีที่สมควรปรับอัตราเงินเดือนข้าราชการทหารทหารกองประจำการและนักเรียนในสังกัดกระทรวงกลาโหมให้สอดคล้องกับภาวะเศรษฐกิจที่เปลี่ยนแปลงไปถ้าการปรับอัตราเงินเดือนดังกล่าวเป็นการปรับเพิ่มเป็นร้อยละเท่ากันทุกอัตราและไม่เกินร้อยละสิบของอัตราที่ใช้บังคับอยู่และเมื่อได้รับอนุมัติงบประมาณรายจ่ายจากรัฐสภาเพื่อการนั้นแล้วการปรับให้กระทำโดยตราเป็นพระราชกฤษฎีกาและให้ถือว่าบัญชีอัตราเงินเดือนท้ายพระราชกฤษฎีกาดังกล่าวเป็นบัญชีอัตราเงินเดือนท้ายพระราชบัญญัตินี้ ทั้งนี้ในกรณีที่การปรับเป็นร้อยละเท่ากันทุกอัตราดังกล่าวหากทำให้อัตราหนึ่งอัตราใดมีเศษไม่ถึงสิบบาทให้ปรับตัวเลขเงินเดือนของอัตราดังกล่าวให้เพิ่มขึ้นเป็นสิบบาทและมิให้ถือว่าเป็นการปรับอัตราร้อยละที่แตกต่างกันการปรับอัตราเงินเดือนข้าราชการทหารทหารกองประจำการ และนักเรียนในสังกัดกระทรวงกลาโหมให้เข้าอันดับและขั้นระดับและชั้น ระดับและขั้นหรือชั้นและขั้น แล้วแต่กรณีตามบัญชีอัตราเงินเดือนข้าราชการตามวรรคหนึ่งและวรรคสี่ ให้เป็นไปตามหลักเกณฑ์และวิธีการที่กระทรวงกลาโหมกำหนดและให้มีผลเป็นการแก้ไขขั้นหรือชั้นเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหมที่กำหนดไว้ในกฎหรือมติคณะรัฐมนตรีที่เกี่ยวข้องมาตรา ๑๒/๑[๘] ให้ข้าราชการทหารทหารกองประจำการ และนักเรียนในสังกัดกระทรวงกลาโหมได้รับเงินเดือน ดังต่อไปนี้(๑) ทหารกองประจำการ และนักเรียนในสังกัดกระทรวงกลาโหมให้ได้รับเงินเดือนระดับ พ.๑(๒) พลทหารประจำการ (พลอาสาสมัคร) ให้ได้รับเงินเดือนระดับ พ.๒(๓) นายทหารประทวนยศตั้งแต่สิบตรี จ่าตรี จ่าอากาศตรี ถึงสิบเอกจ่าเอก จ่าอากาศเอกให้ได้รับเงินเดือนระดับ ป.๑(๔) นายทหารประทวนยศตั้งแต่จ่าสิบตรี พันจ่าตรี พันจ่าอากาศตรีถึงจ่าสิบเอก พันจ่าเอก พันจ่าอากาศเอก ให้ได้รับเงินเดือนระดับ ป.๒(๕) นายทหารประทวนยศจ่าสิบเอก พันจ่าเอก พันจ่าอากาศเอกอัตราเงินเดือน จ่าสิบเอกพิเศษ พันจ่าเอกพิเศษ พันจ่าอากาศเอกพิเศษให้ได้รับเงินเดือนระดับ ป.๓(๖) นายทหารสัญญาบัตรยศร้อยตรี เรือตรี เรืออากาศตรี ถึงร้อยเอกเรือเอก เรืออากาศเอก ให้ได้รับเงินเดือนระดับ น.๑(๗) นายทหารสัญญาบัตรยศพันตรี นาวาตรี นาวาอากาศตรี ให้ได้รับเงินเดือนระดับน.๒(๘) นายทหารสัญญาบัตรยศพันโท นาวาโท นาวาอากาศโทให้ได้รับเงินเดือนระดับ น.๓(๙) นายทหารสัญญาบัตรยศพันเอก นาวาเอก นาวาอากาศเอกให้ได้รับเงินเดือนระดับ น.๔(๑๐) นายทหารสัญญาบัตรยศพลจัตวา พลเรือจัตวา พลอากาศจัตวา หรือพันเอกนาวาเอก นาวาอากาศเอก อัตราเงินเดือนพันเอกพิเศษ นาวาเอกพิเศษ นาวาอากาศเอกพิเศษให้ได้รับเงินเดือนระดับ น.๕(๑๑) นายทหารสัญญาบัตรยศพลตรี พลเรือตรี พลอากาศตรีให้ได้รับเงินเดือนระดับ น.๖(๑๒) นายทหารสัญญาบัตรยศพลโท พลเรือโท พลอากาศโทให้ได้รับเงินเดือนระดับ น.๗(๑๓) นายทหารสัญญาบัตรยศพลเอก พลเรือเอก พลอากาศเอกให้ได้รับเงินเดือนระดับ น.๘(๑๔)[๙] นายทหารสัญญาบัตรยศพลเอก พลเรือเอกพลอากาศเอก อัตราเงินเดือนพลเอกพิเศษ พลเรือเอกพิเศษ พลอากาศเอกพิเศษ ให้ได้รับเงินเดือนระดับน.๙มาตรา ๑๓[๑๐] ข้าราชการทหาร และทหารกองประจำการอาจได้รับเงินเพิ่มสำหรับตำแหน่งที่ประจำอยู่ในต่างประเทศหรือตำแหน่งที่มีเหตุพิเศษ เงินเพิ่มค่าเสี่ยงภัยและปฏิบัติภารกิจพิเศษเงินเพิ่มผู้ชำนาญงาน และเงินเพิ่มอื่นหรือเงินช่วยเหลือตามที่กำหนดโดยคณะรัฐมนตรีโดยกระทรวงการคลัง หรือโดยกระทรวงกลาโหมตามที่ได้ตกลงกับกระทรวงการคลังการกำหนดเงินเพิ่มหรือเงินช่วยเหลือตามวรรคหนึ่งให้คำนึงถึงข้าราชการทหารซึ่งเป็นผู้บังคับหน่วยทหารระดับกองพันหรือเทียบเท่าลงไปจนถึงระดับหมู่หรือเทียบเท่าเป็นสำคัญมาตรา ๑๔[๑๑] ข้าราชการทหารและทหารกองประจำการอาจได้รับเงินเพิ่มค่าครองชีพชั่วคราวตามภาวะเศรษฐกิจ ทั้งนี้ ตามหลักเกณฑ์และวิธีการที่กำหนดในพระราชกฤษฎีกามาตรา ๑๔/๑[๑๒] ข้าราชการทหาร และทหารกองประจำการผู้ใดถึงแก่ความตายหรือได้รับอันตรายจนพิการหรือสูญเสียอวัยวะส่วนหนึ่งส่วนใดของร่างกาย หูหนวก สูญเสียความสามารถในการมองเห็นตาบอด หรือถึงทุพพลภาพ เนื่องจากการรบหรือการปฏิบัติหน้าที่ราชการหรือมีเหตุพิเศษประการอื่น กขท.โดยความเห็นชอบของสภากลาโหมจะพิจารณาเลื่อนระดับหรือชั้นยศหรือเลื่อนชั้นเงินเดือนหรือแต่งตั้งชั้นยศให้ผู้นั้นเป็นกรณีพิเศษเพื่อเป็นการเชิดชูเกียรติ หรือเพื่อประโยชน์ในการคำนวณบำเหน็จบำนาญได้ตามหลักเกณฑ์และวิธีการที่กำหนดในกฎกระทรวงมาตรา ๑๕ วินัยของข้าราชการทหาร ทหารกองประจำการและนักเรียนในสังกัดกระทรวงกลาโหม ให้เป็นไปตามกฎหมายว่าด้วยวินัยทหารข้อบังคับและระเบียบแบบแผนที่กระทรวงกลาโหมกำหนดมาตรา ๑๖ ในระหว่างที่ยังมิได้ตราพระราชกฤษฎีกาหรือออกกฎกระทรวงตามความในพระราชบัญญัตินี้ให้บรรดาพระราชกฤษฎีกา กฎกระทรวง มติคณะรัฐมนตรี ข้อบังคับ ระเบียบและคำสั่งของกระทรวงกลาโหมที่ใช้อยู่ก่อนวันที่พระราชบัญญัตินี้ใช้บังคับคงมีผลใช้บังคับต่อไป ทั้งนี้เท่าที่ไม่ขัดหรือแย้งกับพระราชบัญญัตินี้มาตรา ๑๗ บรรดามติคณะรัฐมนตรี ข้อบังคับระเบียบและคำสั่งของกระทรวงกลาโหม ระเบียบและคำสั่งของกระทรวงการคลังและข้อตกลงระหว่างกระทรวงกลาโหมกับกระทรวงการคลังที่เกี่ยวกับเงินเพิ่มสำหรับตำแหน่งที่ประจำอยู่ในต่างประเทศหรือตำแหน่งที่มีเหตุพิเศษและเงินเพิ่มอื่นหรือเงินช่วยเหลือของข้าราชการทหารที่ใช้อยู่ก่อนวันที่พระราชบัญญัตินี้ใช้บังคับ ให้ถือเป็นข้อกำหนดของคณะรัฐมนตรีกระทรวงการคลัง หรือกระทรวงกลาโหม ตามที่ได้ตกลงกับกระทรวงการคลังตามมาตรา๑๓ ทั้งนี้จนกว่าจะได้มีการแก้ไขเปลี่ยนแปลงหรือยกเลิกมาตรา ๑๘ ให้ข้าราชการทหาร ทหารกองประจำการและนักเรียนในสังกัดกระทรวงกลาโหมซึ่งรับราชการหรืออยู่ในกองประจำการหรือมีสภาพเป็นนักเรียนอยู่ก่อนวันที่พระราชบัญญัตินี้ใช้บังคับและยังคงรับราชการหรืออยู่ในกองประจำการหรือมีสภาพเป็นนักเรียนอยู่ในวันที่พระราชบัญญัตินี้ใช้บังคับ ได้รับการปรับชั้นเงินเดือนตามที่กระทรวงกลาโหมกำหนดโดยอนุมัติของคณะรัฐมนตรีมาตรา ๑๙ให้รัฐมนตรีว่าการกระทรวงกลาโหมรักษาการตามพระราชบัญญัตินี้และมีอำนาจออกกฎกระทรวงเพื่อปฏิบัติการตามพระราชบัญญัตินี้กฎกระทรวงนั้นเมื่อได้ประกาศในราชกิจจานุเบกษาแล้ว ให้ใช้บังคับได้ผู้รับสนองพระบรมราชโองการส. โหตระกิตย์รองนายกรัฐมนตรี[เอกสารแนบท้าย]๑.[๑๓]บัญชีอัตราเงินเดือนข้าราชการทหารทหารกองประจำการ และนักเรียนในสังกัดกระทรวงกลาโหม(ดูข้อมูลจากภาพกฎหมาย)บัญชีอัตราเงินประจำตำแหน่งข้าราชการทหาร[๑๔]๑. ประเภทบริหารตำแหน่งอัตรา (บาท/เดือน)บริหารระดับสูงพล.ท., พล.ร.ท., พล.อ.ท. ขึ้นไปพล.ต., พล.ร.ต., พล.อ.ต.พ.อ. อัตราเงินเดือน พ.อ. (พิเศษ)น.อ. อัตราเงินเดือน น.อ. (พิเศษ)บริหารระดับกลางพ.อ., น.อ.๒๑,๐๐๐๑๔,๕๐๐๑๐,๐๐๐๕,๖๐๐๒. ประเภทวิชาชีพเฉพาะ (วช.)หรือเชี่ยวชาญเฉพาะ (ชช.)ตำแหน่งอัตรา (บาท/เดือน)วช. และ ชช.พล.ท., พล.ร.ท., พล.อ.ท. ขึ้นไปพล.ต., พล.ร.ต., พล.อ.ต.พ.อ. อัตราเงินเดือน พ.อ. (พิเศษ)น.อ. อัตราเงินเดือน น.อ. (พิเศษ)วช.พ.อ., น.อ.พ.ท., น.ท.๑๕,๖๐๐๑๓,๐๐๐๙,๙๐๐๕,๖๐๐๓,๕๐๐๓. ประเภทตุลาการพระธรรมนูญและอัยการทหารตำแหน่งอัตรา (บาท/เดือน)พล.ท., พล.ร.ท., พล.อ.ท. ขึ้นไปพล.ต., พล.ร.ต., พล.อ.ต.พ.อ. อัตราเงินเดือน พ.อ. (พิเศษ)น.อ. อัตราเงินเดือน น.อ. (พิเศษ)พ.อ., น.อ.พ.ท., น.ท.๑๕,๖๐๐๑๒,๐๐๐๙,๐๐๐๕,๖๐๐๓,๕๐๐๔.[๑๕] ประเภทวิชาการในสถาบันการศึกษาสังกัดกระทรวงกลาโหมตำแหน่งอัตรา (บาท/เดือน)ศาสตราจารย์๑๕,๖๐๐๑๓,๐๐๐รองศาสตราจารย์๙,๙๐๐๕,๖๐๐ผู้ช่วยศาสตราจารย์๕,๖๐๐๓,๕๐๐๕.[๑๖]ประเภทวิทยฐานะระดับอัตรา (บาท/เดือน)ครูเชี่ยวชาญพิเศษ๑๕,๖๐๐๑๓,๐๐๐ครูเชี่ยวชาญ๙,๙๐๐ครูชำนาญการพิเศษ๕,๖๐๐ครูชำนาญการ๓,๕๐๐ครูชำนาญการต้น๒,๕๐๐หมายเหตุ :- เหตุผลในการประกาศใช้พระราชบัญญัติฉบับนี้ คือโดยที่ในปัจจุบันยังไม่มีกฎหมายว่าด้วยระเบียบข้าราชการทหารสมควรให้มีกฎหมายดังกล่าวจึงจำเป็นต้องตราพระราชบัญญัตินี้ขึ้น พระราชบัญญัติระเบียบข้าราชการทหาร(ฉบับที่ ๒) พ.ศ. ๒๕๒๗[๑๗]มาตรา ๒พระราชบัญญัตินี้ให้ใช้บังคับตั้งแต่วันที่ ๒ ตุลาคม พ.ศ. ๒๕๒๗ เป็นต้นไปมาตรา๖ให้ปรับอัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหม ซึ่งรับราชการหรืออยู่ในกองประจำการหรือมีสภาพเป็นนักเรียนอยู่ก่อนวันที่พระราชบัญญัตินี้ใช้บังคับและยังคงรับราชการหรืออยู่ในกองประจำการหรือมีสภาพเป็นนักเรียนอยู่ในวันที่พระราชบัญญัตินี้ใช้บังคับให้เข้าระดับและชั้นตามบัญชีอัตราเงินเดือนทหารท้ายพระราชบัญญัตินี้ตามที่กระทรวงกลาโหมกำหนด โดยอนุมัติของคณะรัฐมนตรีมาตรา๗ให้รัฐมนตรีว่าการกระทรวงกลาโหมรักษาการตามพระราชบัญญัตินี้หมายเหตุ:- เหตุผลในการประกาศใช้พระราชบัญญัติฉบับนี้ คือโดยที่บัญชีอัตราเงินเดือนทหารที่ใช้อยู่ในปัจจุบันยังไม่เป็นการเหมาะสมเพราะบางชั้นยศมีจำนวนชั้นเงินเดือนน้อยชั้นเกินไปทำให้ในบางกรณีไม่สามารถบรรจุผู้มีวุฒิในชั้นยศต่ำสุดได้ตามระบบยศทหารและการเลื่อนชั้นเงินเดือนในบางกรณีต้องแต่งตั้งยศสูงกว่าที่ควรสมควรขยายจำนวนชั้นเงินเดือนบางชั้นยศให้มีมากชั้นขึ้น จึงจำเป็นต้องตราพระราชบัญญัตินี้พระราชบัญญัติระเบียบข้าราชการทหาร(ฉบับที่ ๓) พ.ศ. ๒๕๓๑[๑๘]มาตรา๒พระราชบัญญัติให้ใช้บังคับตั้งแต่วันที่ ๑ ตุลาคม พ.ศ. ๒๕๓๑ เป็นต้นไปมาตรา๕การปรับอัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหมซึ่งรับราชการหรืออยู่ในกองประจำการหรือมีสภาพเป็นนักเรียนอยู่ก่อนวันที่พระราชบัญญัตินี้ใช้บังคับและยังคงรับราชการหรืออยู่ในกองประจำการหรือมีสภาพเป็นนักเรียนอยู่ในวันที่พระราชบัญญัตินี้ใช้บังคับให้เข้าระดับและชั้นตามบัญชีอัตราเงินเดือนทหาร บัญชี ก. บัญชีอัตราเงินเดือนทหารบัญชี ข. บัญชีอัตราเงินเดือนทหาร บัญชี ค. หรือบัญชีอัตราเงินเดือนทหาร บัญชี ง.ท้ายพระราชบัญญัตินี้ แล้วแต่กรณีให้เป็นไปตามบัญชีกำหนดการปรับอัตราเงินเดือนทหารและตามระยะเวลาที่คณะรัฐมนตรีกำหนดเมื่อปรับอัตราเงินเดือนตามวรรคหนึ่งแล้วเฉพาะข้าราชการทหาร ทหารกองประจำการ และนักเรียนในสังกัดกระทรวงกลาโหมผู้ได้รับเงินเดือนต่ำกว่าชั้นต่ำหรือสูงกว่าชั้นสูงของระดับให้ได้รับเงินเดือนในชั้นตามที่กำหนดไว้ในบัญชีกำหนดการปรับอัตราเงินเดือนทหารข้าราชการทหารซึ่งได้เลื่อนตำแหน่งนับแต่วันปรับอัตราเงินเดือนทหารตามวรรคหนึ่งถ้าได้รับเงินเดือนต่ำกว่าชั้นต่ำของระดับที่ได้เลื่อนตามบัญชีกำหนดการปรับอัตราเงินเดือนทหารให้ได้รับเงินเดือนในชั้นต่ำของบัญชีกำหนดการปรับอัตราเงินเดือนทหารแต่ถ้าได้รับเงินเดือนสูงกว่าชั้นต่ำของระดับที่ได้เลื่อนตามบัญชีกำหนดการปรับอัตราเงินเดือนทหารก็ให้ได้รับเงินเดือนในชั้นที่ได้รับอยู่การรับเงินเดือนในชั้นต่อๆ ไปของข้าราชการทหาร ทหารกองประจำการ และนักเรียนในสังกัดกระทรวงกลาโหมตามวรรคสองและวรรคสาม ให้เป็นไปตามหลักเกณฑ์และวิธีการที่คณะรัฐมนตรีกำหนดมาตรา๖ การปรับอัตราเงินเดือนตามมาตรา ๕ให้มีผลเป็นการปรับชั้นเงินเดือนของข้าราชการทหาร ทหารกองประจำการและนักเรียนในสังกัดกระทรวงกลาโหม ที่ได้รับอยู่ และที่กำหนดไว้โดยพระราชกฤษฎีกากฎกระทรวง มติคณะรัฐมนตรี ข้อบังคับ ระเบียบ และคำสั่งกระทรวงกลาโหมตามไปด้วยมาตรา๗เพื่อประโยชน์ในการบรรจุบุคคลซึ่งเคยเป็นข้าราชการทหารตามพระราชบัญญัติระเบียบข้าราชการทหารพ.ศ. ๒๕๒๑และออกจากราชการไปก่อนวันที่บัญชีอัตราเงินเดือนทหารตามพระราชบัญญัตินี้มีผลใช้บังคับกลับเข้ารับราชการให้ปรับอัตราเงินเดือนที่ผู้นั้นได้รับอยู่ก่อนออกจากราชการให้เข้าระดับและชั้นเงินเดือนตามบัญชีกำหนดการปรับอัตราเงินเดือนทหารที่คณะรัฐมนตรีกำหนดตามมาตรา๕มาตรา๘ในระหว่างที่ยังมิได้ตราพระราชกฤษฎีกาให้ใช้บัญชีอัตราเงินเดือนทหาร บัญชีก. ตามมาตรา ๑๒ วรรคสาม แห่งพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดยพระราชบัญญัตินี้ ให้นำบัญชีอัตราเงินเดือนทหารท้ายพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๒) พ.ศ.๒๕๒๗ มาใช้บังคับไปพลางก่อนมาตรา๙ให้รัฐมนตรีว่าการกระทรวงกลาโหมรักษาการตามพระราชบัญญัตินี้หมายเหตุ:- เหตุผลในการประกาศใช้พระราชบัญญัติฉบับนี้ คือ เนื่องจากอัตราเงินเดือนข้าราชการทหารทหารกองประจำการ และนักเรียนในสังกัดกระทรวงกลาโหมในบัญชีอัตราเงินเดือนท้ายพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๒) พ.ศ. ๒๕๒๗ได้ใช้มาเป็นเวลานานไม่เหมาะสมกับสถานภาพของตำแหน่ง และภาวะการครองชีพในปัจจุบันจำเป็นต้องกำหนดจำนวนชั้นเงินเดือน อัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหม แต่ละระดับและปรับปรุงบัญชีอัตราเงินเดือนทหารเสียใหม่ รวมทั้งให้มีการให้ใช้บัญชีอัตราเงินเดือนแต่ละบัญชีได้ตามความเหมาะสมกับสถานการณ์โดยตราเป็นพระราชกฤษฎีกาจึงจำเป็นต้องตราพระราชบัญญัตินี้พระราชบัญญัติระเบียบข้าราชการทหาร(ฉบับที่ ๔) พ.ศ. ๒๕๓๕[๑๙]มาตรา ๒พระราชบัญญัตินี้ให้ใช้บังคับตั้งแต่วันที่ ๑ เมษายน พ.ศ. ๒๕๓๕ เป็นต้นไปมาตรา๖ เพื่อประโยชน์ในการบรรจุบุคคลซึ่งเคยเป็นข้าราชการทหารตามพระราชบัญญัติระเบียบข้าราชการทหารพ.ศ. ๒๕๒๑และออกจากราชการไปก่อนวันที่บัญชีอัตราเงินเดือนทหารตามพระราชบัญญัตินี้มีผลใช้บังคับกลับเข้ารับราชการ ให้ปรับอัตราเงินเดือนที่ผู้นั้นได้รับอยู่ก่อนออกจากราชการให้เข้าระดับและชั้นเงินเดือนตามบัญชีกำหนดการปรับอัตราเงินเดือนทหารที่คณะกรรมการข้าราชการทหารกำหนดโดยความเห็นชอบของรัฐมนตรีว่าการกระทรวงกลาโหมตามพระราชบัญญัตินี้มาตรา๗ให้รัฐมนตรีว่าการกระทรวงกลาโหมรักษาการตามพระราชบัญญัตินี้หมายเหตุ:- เหตุผลในการประกาศใช้พระราชบัญญัติฉบับนี้ คือเนื่องจากอัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหมในบัญชีอัตราเงินเดือนท้ายพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดย พระราชบัญญัติระเบียบข้าราชการทหาร (ฉบับที่ ๒) พ.ศ. ๒๕๒๗และ (ฉบับที่ ๓) พ.ศ. ๒๕๓๑ได้ใช้มาเป็นเวลานานไม่เหมาะสมกับสภาพของตำแหน่งและภาวะการครองชีพในปัจจุบันจำเป็นต้องกำหนดจำนวนชั้นเงินเดือน อัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหมแต่ละระดับ และปรับปรุงบัญชีอัตราเงินเดือนข้าราชการทหารเสียใหม่รวมทั้งมีการให้ใช้บัญชีอัตราเงินเดือนใหม่และบัญชีอัตราเงินประจำตำแหน่งแต่ละบัญชีได้ตามความเหมาะสมกับสถานการณ์ จึงจำเป็นต้องตราพระราชบัญญัตินี้พระราชบัญญัติระเบียบข้าราชการทหาร(ฉบับที่ ๕) พ.ศ. ๒๕๓๘[๒๐]มาตรา ๒พระราชบัญญัตินี้ให้ใช้บังคับตั้งแต่วันที่ ๑ ตุลาคม พ.ศ. ๒๕๓๗ เป็นต้นไปหมายเหตุ:- เหตุผลในการประกาศใช้พระราชบัญญัติฉบับนี้ คือโดยที่ได้มีการแยกบัญชีอัตราเงินเดือนและบัญชีอัตราเงินประจำตำแหน่งของข้าราชการทหารไปบัญญัติไว้ในกฎหมายว่าด้วยเงินเดือนและเงินประจำตำแหน่งซึ่งเป็นกฎหมายเฉพาะแล้วสมควรแก้ไขเพิ่มเติมกฎหมายว่าด้วยระเบียบข้าราชการทหารให้สอดคล้องกัน จึงจำเป็นต้องตราพระราชบัญญัตินี้พระราชบัญญัติระเบียบข้าราชการทหาร(ฉบับที่ ๖) พ.ศ. ๒๕๔๗[๒๑]หมายเหตุ:- เหตุผลในการประกาศใช้พระราชบัญญัติฉบับนี้ คือ โดยที่พระราชบัญญัติจัดระเบียบราชการกระทรวงกลาโหมพ.ศ. ๒๕๐๓ ซึ่งแก้ไขเพิ่มเติมโดยพระราชบัญญัติจัดระเบียบราชการกระทรวงกลาโหม(ฉบับที่ ๕) พ.ศ. ๒๕๓๖ กำหนดให้กรมราชองครักษ์เป็นส่วนราชการกระทรวงกลาโหมสมควรกำหนดให้มีผู้แทนกรมราชองครักษ์เป็นกรรมการในคณะกรรมการข้าราชการทหารด้วย ทั้งนี้เพื่อให้การบริหารงานบุคคลและการปฏิบัติงานของกระทรวงกลาโหมมีประสิทธิภาพยิ่งขึ้น จึงจำเป็นต้องตราพระราชบัญญัตินี้พระราชบัญญัติระเบียบข้าราชการทหาร(ฉบับที่ ๗) พ.ศ. ๒๕๕๑[๒๒]มาตรา๑๐บัญชีอัตราเงินเดือนท้ายพระราชบัญญัตินี้ ให้ใช้บังคับตั้งแต่วันที่ ๑ตุลาคม พ.ศ. ๒๕๕๑ เป็นต้นไปในระหว่างที่ยังไม่นำบัญชีอัตราเงินเดือนท้ายพระราชบัญญัตินี้มาใช้บังคับให้ข้าราชการทหาร ทหารกองประจำการและนักเรียนในสังกัดกระทรวงกลาโหมคงได้รับเงินเดือนตามบัญชีอัตราเงินเดือนที่ใช้บังคับอยู่ในวันก่อนวันที่พระราชบัญญัตินี้ใช้บังคับไปพลางก่อนในระหว่างที่ยังมิได้ตราพระราชกฤษฎีกาตามมาตรา๑๒ วรรคสาม แห่งพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดยพระราชบัญญัตินี้ให้นำพระราชกฤษฎีกาเกี่ยวกับเงินประจำตำแหน่งที่ออกตามพระราชบัญญัติเงินเดือนและเงินประจำตำแหน่งพ.ศ. ๒๕๓๘มาใช้บังคับกับการได้รับเงินประจำตำแหน่งของข้าราชการทหารตามพระราชบัญญัตินี้โดยอนุโลมมาตรา๑๑ให้อาสาสมัครทหารพรานและบุคคลซึ่งทำหน้าที่ทหารตามที่กระทรวงกลาโหมกำหนดซึ่งปฏิบัติหน้าที่อยู่ในวันที่พระราชบัญญัตินี้ใช้บังคับเป็นบุคคลซึ่งทำหน้าที่ทหารตามมาตรา๔/๑ แห่งพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดยพระราชบัญญัตินี้นับแต่วันที่พระราชบัญญัตินี้ใช้บังคับในระหว่างที่ยังมิได้มีกฎกระทรวงที่ออกตามมาตรา๔/๑ วรรคสอง แห่งพระราชบัญญัติระเบียบข้าราชการทหาร พ.ศ. ๒๕๒๑ ซึ่งแก้ไขเพิ่มเติมโดยพระราชบัญญัตินี้ให้บุคคลตามวรรคหนึ่งได้รับเงินเดือนหรือค่าตอบแทนและสิทธิประโยชน์ตามกฎระเบียบหรือข้อบังคับที่ใช้บังคับอยู่กับบุคคลดังกล่าวในวันที่พระราชบัญญัตินี้ใช้บังคับไปพลางก่อนหมายเหตุ:- เหตุผลในการประกาศใช้พระราชบัญญัติฉบับนี้ คือ โดยที่ข้าราชการทหารและทหารกองประจำการซึ่งมีภารกิจและอำนาจหน้าที่ในการรบและการสงครามเพื่อป้องกันและรักษาความมั่นคงของราชอาณาจักรจากภัยคุกคามทั้งภายในและภายนอกประเทศ การรักษาความสงบเรียบร้อย การปกป้องสถาบันพระมหากษัตริย์การพัฒนาประเทศ และการรักษาผลประโยชน์แห่งชาติ ต้องเสี่ยงชีวิตและร่างกายในการปฏิบัติหน้าที่ทำให้มีความไม่มั่นคงในชีวิตและครอบครัวสมควรมีบัญชีอัตราเงินเดือนและบัญชีเงินประจำตำแหน่งเป็นการเฉพาะรวมทั้งสมควรกำหนดให้ข้าราชการทหารบางตำแหน่งมีสิทธิได้รับเงินเดือนในระดับที่สูงขึ้นเพื่อให้สอดคล้องกับสภาวการณ์ในปัจจุบันประกอบกับในปัจจุบันกระทรวงกลาโหมมีความจำเป็นต้องรับบุคคลเข้าทำหน้าที่เช่นเดียวกับทหารแต่ยังไม่มีกฎหมายกำหนดหลักเกณฑ์เกี่ยวกับสถานะของบุคคลเหล่านั้น จึงจำเป็นต้องตราพระราชบัญญัตินี้พระราชกฤษฎีกาการปรับอัตราเงินเดือนของข้าราชการทหาร ทหารกองประจำการและนักเรียนในสังกัดกระทรวงกลาโหม พ.ศ. ๒๕๕๔[๒๓]หมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่มาตรา ๑๒ วรรคสี่ แห่งพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๗) พ.ศ. ๒๕๕๑ บัญญัติให้ในกรณีที่สมควรปรับอัตราเงินเดือนของข้าราชการทหารทหารกองประจำการและนักเรียนในสังกัดกระทรวงกลาโหมให้สอดคล้องกับภาวะเศรษฐกิจที่เปลี่ยนแปลงไปถ้าการปรับอัตราเงินเดือนดังกล่าวเป็นการปรับเพิ่มเป็นร้อยละเท่ากันทุกอัตราและไม่เกินร้อยละสิบของอัตราที่ใช้บังคับอยู่และเมื่อได้รับอนุมัติงบประมาณรายจ่ายจากรัฐสภาเพื่อการนั้นแล้วการปรับให้กระทำโดยตราเป็นพระราชกฤษฎีกาประกอบกับบัญชีอัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหมในปัจจุบันไม่เหมาะสมกับสภาวะเศรษฐกิจและค่าครองชีพที่เพิ่มสูงขึ้นสมควรปรับอัตราเงินเดือนของข้าราชการทหารทหารกองประจำการและนักเรียนในสังกัดกระทรวงกลาโหมให้เหมาะสมยิ่งขึ้นโดยปรับเพิ่มในอัตราร้อยละห้าเท่ากันทุกอัตรา จึงจำเป็นต้องตราพระราชกฤษฎีกานี้พระราชบัญญัติระเบียบข้าราชการทหาร (ฉบับที่ ๘) พ.ศ. ๒๕๕๖[๒๔]มาตรา ๒พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้พระราชบัญญัติฉบับนี้ คือเนื่องจากปัจจุบันการได้รับเงินประจำตำแหน่งประเภทวิชาการในโรงเรียนทหารของข้าราชการทหารตามบัญชีอัตราเงินประจำตำแหน่งข้าราชการทหารท้ายพระราชบัญญัติระเบียบข้าราชการทหารพ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๗)พ.ศ. ๒๕๕๑ยังไม่ครอบคลุมถึงข้าราชการทหารซึ่งดำรงตำแหน่งทางวิชาการในสถาบันการศึกษาอื่นในสังกัดกระทรวงกลาโหมสมควรแก้ไขเพิ่มเติมกฎหมายว่าด้วยระเบียบข้าราชการทหารเพื่อให้ข้าราชการทหารซึ่งดำรงตำแหน่งทางวิชาการในสถาบันการศึกษาสังกัดกระทรวงกลาโหมทุกสถาบันที่จัดการศึกษาในระดับปริญญาตรีขึ้นไปได้รับเงินประจำตำแหน่งประเภทวิชาการ จึงจำเป็นต้องตราพระราชบัญญัตินี้พระราชบัญญัติระเบียบข้าราชการทหาร (ฉบับที่ ๙) พ.ศ. ๒๕๕๖[๒๕]มาตรา ๒พระราชบัญญัตินี้ให้ใช้บังคับตั้งแต่วันที่ ๑ ตุลาคม พ.ศ. ๒๕๕๓ เป็นต้นไปหมายเหตุ :- เหตุผลในการประกาศใช้พระราชบัญญัติฉบับนี้ คือโดยที่สิทธิในการได้รับเงินเดือนของข้าราชการแต่ละประเภทนั้น ต้องมีความสอดคล้องและเท่าเทียมกันซึ่งข้าราชการที่มียศ ได้แก่ข้าราชการทหารและข้าราชการตำรวจต้องเป็นไปตามแนวทางดังกล่าวเมื่อปัจจุบันได้ปรากฏว่ามีการแก้ไขเพิ่มเติมกฎหมายว่าด้วยตำรวจแห่งชาติเพื่อปรับปรุงโครงสร้างระบบเงินเดือนของข้าราชการตำรวจบางชั้นยศให้ได้รับเงินเดือนในระดับที่สูงขึ้นทำให้เงินเดือนของข้าราชการทหารบางชั้นยศมีความแตกต่างจากข้าราชการตำรวจในชั้นยศเดียวกันสมควรปรับปรุงการได้รับเงินเดือนของข้าราชการทหารนั้นให้เหมาะสมยิ่งขึ้น จึงจำเป็นต้องตราพระราชบัญญัตินี้พระราชบัญญัติระเบียบข้าราชการทหาร (ฉบับที่ ๑๐) พ.ศ. ๒๕๕๘[๒๖]มาตรา ๒ พระราชบัญญัตินี้ให้ใช้บังคับตั้งแต่วันที่๑ ธันวาคม พ.ศ. ๒๕๕๗ เป็นต้นไปมาตรา ๖ ในวาระเริ่มแรกให้ปรับเงินเดือนของข้าราชการทหารทหารกองประจำการและนักเรียนในสังกัดกระทรวงกลาโหมที่ได้รับอยู่เดิมเข้าสู่อัตราเงินเดือนในบัญชีท้ายพระราชบัญญัตินี้ให้ข้าราชการทหาร ทหารกองประจำการ และนักเรียนในสังกัดกระทรวงกลาโหมระดับ พ.๑ ระดับ พ.๒ ระดับ ป.๑ ระดับ ป.๒ ระดับ ป.๓ ระดับ น.๑ ระดับ น.๒ และระดับน.๓ได้รับเงินเดือนในอัตราที่สูงกว่าอัตราที่ได้รับอยู่เดิมตามบัญชีท้ายพระราชบัญญัตินี้อีกหนึ่งขั้นมาตรา ๗ ให้รัฐมนตรีว่าการกระทรวงกลาโหมรักษาการตามพระราชบัญญัตินี้หมายเหตุ :- เหตุผลในการประกาศใช้พระราชบัญญัติฉบับนี้ คือโดยที่เป็นการสมควรปรับอัตราเงินเดือนของข้าราชการทหาร ทหารกองประจำการและนักเรียนในสังกัดกระทรวงกลาโหมให้เหมาะสม เป็นธรรม และได้มาตรฐานโดยคำนึงถึงค่าครองชีพที่เปลี่ยนแปลงไปค่าตอบแทนในภาคเอกชน ฐานะการคลังของประเทศความแตกต่างระหว่างรายได้ของข้าราชการต่างประเภทกัน และปัจจัยอื่นที่จำเป็นสมควรปรับบัญชีอัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหมให้เหมาะสมยิ่งขึ้น จึงจำเป็นต้องตราพระราชบัญญัตินี้พระราชบัญญัติระเบียบข้าราชการทหาร(ฉบับที่ ๑๑) พ.ศ. ๒๕๖๑[๒๗]มาตรา๒พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรแก้ไขเพิ่มเติมบัญชีอัตราเงินประจำตำแหน่งข้าราชการทหารประเภทวิชาการในสถาบันการศึกษาสังกัดกระทรวงกลาโหมโดยไม่นำชั้นยศทางทหารมาเป็นหลักเกณฑ์ในการพิจารณาการดำรงตำแหน่งทางวิชาการเพื่อส่งเสริมและสร้างแรงจูงใจในการสร้างผลงานทางวิชาการของข้าราชการทหารผู้ดำรงตำแหน่งดังกล่าวและเพิ่มบัญชีอัตราเงินประจำตำแหน่งข้าราชการทหาร ประเภทวิทยฐานะเพื่อให้ข้าราชการทหารผู้ปฏิบัติงานด้านการสอน มีสิทธิได้รับเงินวิทยฐานะอันจะเป็นการสร้างขวัญกำลังใจและเป็นไปโดยสอดคล้องกับภาระหน้าที่ จึงจำเป็นต้องตราพระราชบัญญัตินี้พระราชบัญญัติระเบียบข้าราชการทหาร(ฉบับที่ ๑๒) พ.ศ. ๒๕๖๒[๒๘]มาตรา๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้พระราชบัญญัติฉบับนี้ คือ โดยที่โครงสร้างและกิจการทางทหารได้เปลี่ยนแปลงไปจากเดิม เป็นผลให้บทบัญญัติของพระราชบัญญัติระเบียบข้าราชการทหารพ.ศ. ๒๕๒๑ ในส่วนที่เกี่ยวกับอัตราและระดับเงินเดือนของนายทหารสัญญาบัตรมีความไม่เหมาะสมกับสภาพการณ์ปัจจุบันสมควรแก้ไขบทบัญญัติในเรื่องดังกล่าวให้เหมาะสมและสอดคล้องกับโครงสร้างและการบริหารจัดการกำลังพลของกระทรวงกลาโหมโดยกำหนดให้นายทหารสัญญาบัตรยศพลเอก พลเรือเอก พลอากาศเอก อัตราเงินเดือนพลเอกพิเศษพลเรือเอกพิเศษ พลอากาศเอกพิเศษ ได้รับเงินเดือนระดับ น.๙ จึงจำเป็นต้องตราพระราชบัญญัตินี้ปณตภร/ผู้จัดทำ๒ เมษายน ๒๕๕๗วิมล/ปรับปรุง๑๖ ธันวาคม ๒๕๕๗วริญา/เพิ่มเติมปัญญา/ตรวจ๒๕ พฤษภาคม ๒๕๕๘โชติกานต์/ปรับปรุง๑ พฤศจิกายน๒๕๕๙พรวิภา/เพิ่มเติม๒๙ มกราคม ๒๕๖๑ปริญสินีย์/ตรวจ๒๙ มกราคม ๒๕๖๑พิไลภรณ์/เพิ่มเติมพิวัฒน์/ตรวจ๒๑ มีนาคม ๒๕๖๒[๑]ราชกิจจานุเบกษา เล่ม ๙๕/ตอนที่ ๔๓/ฉบับพิเศษ หน้า ๑/๒๐ เมษายน ๒๕๒๑[๒] มาตรา๔/๑ เพิ่มโดยพระราชบัญญัติระเบียบข้าราชการทหาร (ฉบับที่ ๗) พ.ศ. ๒๕๕๑[๓] มาตรา๕ วรรคหนึ่ง แก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๖) พ.ศ.๒๕๔๗[๔] มาตรา๑๐ ทวิ ยกเลิกโดยพระราชบัญญัติระเบียบข้าราชการทหาร (ฉบับที่ ๕) พ.ศ. ๒๕๓๘[๕] มาตรา๑๐/๑ เพิ่มโดยพระราชบัญญัติระเบียบข้าราชการทหาร (ฉบับที่ ๗) พ.ศ. ๒๕๕๑[๖] มาตรา๑๑/๑ เพิ่มโดยพระราชบัญญัติระเบียบข้าราชการทหาร(ฉบับที่ ๑๐) พ.ศ. ๒๕๕๘[๗] มาตรา๑๒ แก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๗) พ.ศ. ๒๕๕๑[๘] มาตรา๑๒/๑ แก้ไขเพิ่มเติมโดยพระราชบัญญัติระเบียบข้าราชการทหาร(ฉบับที่ ๑๐) พ.ศ. ๒๕๕๘[๙] มาตรา๑๒/๑ (๑๔) แก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๑๒) พ.ศ.๒๕๖๒[๑๐] มาตรา๑๓ แก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๗) พ.ศ. ๒๕๕๑[๑๑] มาตรา๑๔ แก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๗) พ.ศ. ๒๕๕๑[๑๒] มาตรา๑๔/๑ เพิ่มโดยพระราชบัญญัติระเบียบข้าราชการทหาร (ฉบับที่ ๗) พ.ศ. ๒๕๕๑[๑๓]บัญชีอัตราเงินเดือนข้าราชการทหาร ทหารกองประจำการ และนักเรียนในสังกัดกระทรวงกลาโหมแก้ไขเพิ่มเติมโดยพระราชบัญญัติระเบียบข้าราชการทหาร(ฉบับที่ ๑๐) พ.ศ. ๒๕๕๘[๑๔]บัญชีอัตราเงินประจำตำแหน่งข้าราชการทหารเพิ่มโดยพระราชบัญญัติระเบียบข้าราชการทหาร (ฉบับที่ ๗) พ.ศ. ๒๕๕๑[๑๕] บัญชีอัตราเงินประจำตำแหน่งข้าราชการทหารประเภทวิชาการในสถาบันการศึกษาสังกัดกระทรวงกลาโหม แก้ไขเพิ่มเติมโดยพระราชบัญญัติระเบียบข้าราชการทหาร(ฉบับที่ ๑๑) พ.ศ. ๒๕๖๑[๑๖] บัญชีอัตราเงินประจำตำแหน่งข้าราชการทหารประเภทวิทยฐานะ เพิ่มโดยพระราชบัญญัติระเบียบข้าราชการทหาร (ฉบับที่ ๑๑) พ.ศ. ๒๕๖๑[๑๗] ราชกิจจานุเบกษาเล่ม ๑๐๑/ตอนที่ ๑๑๗/ฉบับพิเศษ หน้า ๑/๓ กันยายน ๒๕๒๗[๑๘]ราชกิจจานุเบกษา เล่ม ๑๐๕/ตอนที่ ๑๘๑/ฉบับพิเศษ หน้า ๑๑/๗ พฤศจิกายน ๒๕๓๑[๑๙]ราชกิจจานุเบกษา เล่ม ๑๐๙/ตอนที่ ๓๕/หน้า ๑๖/๓ เมษายน ๒๕๓๕[๒๐]ราชกิจจานุเบกษา เล่ม ๑๑๒/ตอนที่ ๑ ก/หน้า ๓๖/๑ มกราคม ๒๕๓๘[๒๑]ราชกิจจานุเบกษา เล่ม ๑๒๑/ตอนที่ ๔๔ ก/หน้า ๗/๑๕ กรกฎาคม ๒๕๔๗[๒๒]ราชกิจจานุเบกษา เล่ม ๑๒๕/ตอนที่ ๒๕ ก/หน้า ๑/๓๑ มกราคม ๒๕๕๑[๒๓]ราชกิจจานุเบกษา เล่ม ๑๒๘/ตอนที่ ๒๒ ก/หน้า ๑๒/๓๑ มีนาคม ๒๕๕๔[๒๔]ราชกิจจานุเบกษา เล่ม ๑๓๐/ตอนที่ ๓๖ ก/หน้า ๑/๒๓ เมษายน ๒๕๕๖[๒๕] ราชกิจจานุเบกษาเล่ม ๑๓๐/ตอนที่ ๓๖ ก/หน้า ๓/๒๓ เมษายน ๒๕๕๖[๒๖]ราชกิจจานุเบกษา เล่ม ๑๓๒/ตอนที่ ๔๓ ก/หน้า ๑๓/๒๑ พฤษภาคม ๒๕๕๘[๒๗] ราชกิจจานุเบกษาเล่ม ๑๓๕/ตอนที่ ๔ ก/หน้า ๑/๒๖ มกราคม ๒๕๖๑[๒๘] ราชกิจจานุเบกษาเล่ม ๑๓๖/ตอนที่ ๓๔ ก/หน้า ๒๑/๒๐ มีนาคม ๒๕๖๒